รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๑๐ / ๒๕๖๐  
วันศุกร์ ที่ ๖ กันยายน พ.ศ. ๒๕๖๐ เวลา ๑๔.๐๐ น.
ณ ห้องประชุมปัญญานุสรณ์ ๑  โรงเรียนคลองลานวิทยา

ประธานการประชุม	นายผจญ  จันธิดา	รองผู้อำนวยการ รักษาราชการแทน 
ผู้อำนวยการโรงเรียนคลองลานวิทยา 
ผู้ประชุม	        	๗๘   คน
ผู้มาประชุม	   	๗๔   คน
ผู้ไม่มาประชุม	           ๔     คน 	ได้แก่	
1. นายอธิภัทร	นนทะภา	ลากิจ	
2. นางพิมพ์ลฎา	นนทะภา	ลากิจ
3. นางอรวรรณ	จงวัฒนา	ลาป่วย
4. นายวิโรจน์	ตั้งวังสกุล	ลาป่วย

ระเบียบวาระที่ ๑ เรื่องที่ประธานแจ้งให้ทราบ
  อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนตุลาคม จำนวน 
๙ คน ดังนี้  นายกวีวัฒน์ เงินขาว  นางอ้อมจิต สระทองจันทร์  นางสาวกมลวรรณ โชติชาติธรรม  นายสำราญ 
ศรเลี่ยมทอง  นางสาวภัชชานัน ศรีนวล  นางดลยา เฉื่อยฉ่ำ  นายเจษฎา ปวงรังสี  นางสาวณัฏฐ์ศศิ โชติอภิชานันท์  และนายปริญ กระต่ายทอง
๑.๑   แนะนำบุคลากรใหม่  โรงเรียนคลองลานวิทยายินดีต้อนรับบุคลากรใหม่จำนวน ๑ คน ได้แก่
นางสาวธีรารัตน์ ช้อยชด ตำแหน่งครูผู้ช่วย กลุ่มสาระการเรียนรู้สังคมศึกษา  
๑.๒   ขอขอบคุณคณะครูและบุคลากรทุกคนที่ช่วยกันจัดงานมุทิตาจิตในวันที่ ๒๙ กันยายน ๒๕๖๐
ให้สำเร็จลุล่วงไปด้วยดี
๑.๓   ต้อนรับ ผอ.สพม.๔๑ นายสมวุฒิ ศรีอำไพ ในวันที่ ๕ ตุลาคม ๒๕๖๐
๑.๔   ขอขอบคุณครูและบุคลากรทุกคนที่ให้ความร่วมมือและทำให้กิจกรรม IS สำเร็จลุล่วงไปด้วยดี
๑.๕   แนวทางการปฏิบัติรายการเด็ก มส. ของกลุ่มงานวัดผล โดยในกรณีที่มีนักเรียนมีรายการ มส. 
ทางกลุ่มงานวัดผลมีแนวการปฏิบัติโดยเชิญผู้ปกครองมารับทราบ จากนั้นให้เข้าพบครูประจำวิชาเพื่อหาวิธีการแก้ไขร่วมกัน แต่ในกรณีที่ครูประจำวิชาไม่อนุมัติให้ผ่าน นักเรียนดังกล่าวจะถูกส่งต่อมายังกลุ่มงานวัดผลเพื่อดำเนินการตามระเบียบต่อไป
๑.๖   ครูคุมสอบไม่เรียงเอกสาร ตรวจสอบก่อนเรียงข้อสอบ และแจกข้อสอบไม่ครบทุกหน้า ในการ
สอบปลายภาค ๑ / ๒๕๖๐  
๑.๗   การอยู่เวรรักษาการณ์และเวรประจำวันในช่วงปิดภาคเรียน กรณีครูที่ติดธุระหรือมีภารกิจที่
ไม่สามารถมาอยู่เวรรักษาการณ์ได้ ให้ดำเนินการทำบันทึกการอยู่เวรรักษาการณ์แทนได้ที่กลุ่มงานบริหารบุคคล
๑.๘   วันปิยมหาราช ในวันที่ ๒๓ ตุลาคม ๒๕๖๐ มอบหมายให้นางศิริลักษณ์ เลขะวัฒนะ และกลุ่ม
งานฝ่ายกิจการนักเรียนเป็นตัวแทนโรงเรียนคลองลานวิทยา ถวายพวงมาลา ณ อำเภอคลองลาน 
๑.๙   ประชาสัมพันธ์การอุปสมบท วันที่ ๒๓ ตุลาคม ๒๕๖๐ เพื่อถวายเป็นพระราชกุศลแด่
พระบาทสมเด็จพระเจ้าอยู่หัว รัชกาลที่ ๙ เป็นระยะเวลา ๗ วัน
๑.๑๐ วันที่ ๒๖ ตุลาคม ๒๕๖๐ ถวายพระเพลิงฯ ผู้ที่สมัครจิตอาสาไว้ให้ปฏิบัติงานตามที่ได้รับ
๑.๑๑ กำหนดการปิดภาคเรียนที่ ๑ / ๒๕๖๐ วันที่ ๗ – ๒๖ ตุลาคม ๒๕๖๐
๑.๑๒ กำหนดการเปิดภาคเรียนที่ ๒ / ๒๕๖๐ วันที่ ๒๗ ตุลาคม ๒๕๖๐ โดยฝ่ายบริหารประชุม 
เวลา ๐๙.๐๐ น. และคณะครูประชุมเวลา ๑๓.๐๐ น. 
๑.๑๓ วันที่ ๒๘ ตุลาคม ๒๕๖๐ ให้คณะครูทุกคนลงเวลาปฏิบัติงานตามปกติ สำรวจ ตรวจสอบ ทำ
ความสะอาด และในวันที่ ๒๙ ตุลาคม ๒๕๖๐ เวลา ๑๓.๐๐ น. คณะกรรมการประเมินความพร้อมห้องเรียนและอาคารประกอบ เพื่อเตรียมความพร้อมก่อนเปิดเรียน ๒ / ๒๕๖๐
๑.๑๔ วันที่ ๓๐ ตุลาคม ๒๕๖๐ เปิดเรียนวันแรก (สัปดาห์ที่ ๑)
๑.๑๕ สำรวจเบอร์โทรศัพท์ปัจจุบัน ให้คณะครูและบุคลากรทุกคนบันทึกเบอร์โทรศัพท์ปัจจุบันลงใน
แบบสำรวจเบอร์โทรศัพท์ เพื่อติดต่อข้าราชการให้ปฏิบัติงานในกรณีที่มีข้อราชการเร่งด่วนในช่วงปิดภาคเรียน

ระเบียบวาระที่ ๒ รับรองรายงานการประชุมครั้งที่ ๙/๒๕๖๐
                       ที่ประชุมมีมติ รับรอง
ระเบียบวาระที่ ๓ เรื่องเสนอเพื่อทราบ
 ๓.๑ งานที่เกี่ยวข้องกับกลุ่มบริหารวิชาการ
๓.๑.๑  ในภาคเรียนที่ ๒ / ๒๕๖๐ แจ้งคณะครูให้เตรียมความพร้อมในการดำเนินงานต่างๆ 
ได้แก่ การจัดเตรียมแผนการสอน  แผนระยะยาว  และการแบ่งกลุ่มเด็ก(เก่ง กลาง อ่อน) กำหนดให้ส่งช่วงเปิดภาคเรียน   
         		๓.๑.๒  การปรับเปลี่ยนหน่วยบูรณาการของระดับชั้นมัธยมศึกษาปีที่ ๑ – ๓ ในภาคเรียนที่ 
๒ / ๒๕๖๐ แจ้งคณะครูที่สอนบูรณาการชั้นมัธยมศึกษาปีที่ ๑ จะมีการปรับเปลี่ยนเวลาเรียนจากเดิม ๒ ชั่วโมง เป็น ๑ ชั่วโมง ทั้งนี้เพื่อปรับให้เท่ากับชั้นมัธยมศึกษาปีที่ ๒ และ ๓
       	๓.๑.๓  แจ้งการประชุมหัวหน้ากลุ่มสาระการเรียนรู้ทุกกลุ่มสาระ และประธานกลุ่มบูรณา
การ ในวันที่ ๒๘ ตุลาคม ๒๕๖๐ เพื่อปรึกษาหารือ วิเคราะห์ปัญหา แก้ไขปัญหา และพัฒนานักเรียนให้มีประสิทธิภาพมากที่สุด
๓.๑.๔  แจ้งครูที่มีคำสั่งไปราชการตามคำสั่งโรงเรียนคลองลานวิทยา ที่ ๒๕๔ / ๒๕๖๐ เข้า
ร่วมการประชุมปฏิบัติการปรับปรุงรายงานเพื่อรับการประเมิน OBECQA ในวันที่ ๘ ตุลาคม ๒๕๖๐ ณ หอประชุมโรงเรียนนครสวรรค์ จังหวัดนครสวรรค์
       			๓.๑.๕  ยกเลิกการใช้ ปพ.๕ ในภาคเรียนที่ ๒ / ๒๕๖๐ โดยทางกลุ่มงานวัดผลจะมีแบบฟอร์มเช็คชื่อให้แก่ครูประจำวิชาทุกคน และการกรอกคะแนนจะใช้โปรแกรม Book Mark ทั้งหมด และมอบหมายให้ครูประจำวิชาทุกคนรวบรวมอธิบายรายวิชา ตัวชี้วัด สัดส่วนการแบ่งคะแนน และน้ำหนักคะแนน ส่งฝ่ายกลุ่มงานวัดผล	
๓.๑.๖  แจ้งการส่ง Test Blue Print ให้ครูประจำวิชาทุกคนตรวจสอบความถูกต้องก่อนส่ง
มายังกลุ่มงานวัดผลซึ่งสามารถส่งได้ทาง Email และครูประจำวิชาทุกคนสามารถศึกษารูปแบบการจัดทำได้หน้าเว็บไซต์ของโรงเรียน
๓.๑.๗  ระบบการรับเข้ามหาวิทยาลัย แจ้งครูประจำวิชาที่สอนในระดับชั้นมัธยมศึกษาปีที่ 
๖ ทุกคน ให้ส่งผลการเรียนของนักเรียนให้ครบ ๖ ภาคเรียนภายในเดือนกุมภาพันธ์
 	  ๓.๒ งานที่เกี่ยวข้องกับกลุ่มบริหารทั่วไป
	                 	๓.๒.๑ แจ้งคณะครูทุกคนได้ทราบ เรื่อง การรวมกลุ่มงานกิจการนักเรียน เข้ามาอยู่ในกลุ่มบริหารทั่วไป
๓.๒.๒ ขอขอบคุณครูที่ปรึกษาทุกคนที่ให้ความร่วมมือ กำกับ ดูแลให้นักเรียนในชั้นเรียน
ร่วมกันทำความสะอาดในเขตพื้นที่ทำความสะอาดของตนเป็นอย่างดี 
๓.๒.๓ ชี้แจงกรณีเกิดเหตุไม่พึงประสงค์ของนักเรียน ให้ดำเนินการไปตามระบบของกิจการ
นักเรียน ในกรณีที่เป็นเหตุที่ไม่ร้ายแรงให้แจ้งเรื่องดังกล่าวไปยังครูที่ปรึกษาและหัวหน้าระดับชั้นตามลำดับ และในกรณีที่เป็นเหตุร้ายแรงสามารถแจ้งเรื่องที่ฝ่ายปกครองได้เลย ทั้งนี้ในการแจ้งเรื่องให้ผู้ปกครองได้รับทราบนั้น ครูที่ปรึกษา และหัวหน้าระดับชั้นจะต้องรับทราบก่อนจะแจ้งเรื่องไปยังผู้ปกครอง  
     	๓.๒.๔ การนำโทรศัพท์มาโรงเรียน ทางโรงเรียนไม่อนุญาตให้นักเรียนนำโทรศัพท์มา
โรงเรียน ซึ่งในจะแจ้งรายละเอียดและเกณฑ์การหักคะแนนพฤติกรรมอีกครั้ง
     	๓.๒.๕ สภานักเรียน ในภาคเรียนที่ ๒ / ๒๕๖๐ จะมอบหมายให้ประธาน รองประธาน และ
[bookmark: _GoBack]คณะกรรมการ ให้มีบทบาทและมีส่วนร่วมกับทางโรงเรียนให้มากขึ้น 
๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
๓.๓.๑ การเบิกจ่ายสวัสดิการค่ารักษาพยาบาล และการศึกษาบุตร แจ้งให้ข้าราชการครู
ตรวจสอบเงินเข้าในบัญชี และหากพบปัญหาสามารถติดต่อได้ที่นางสาวปิยธิดา ฉ่ำศรี
                                	๓.๓.๒ การเรียนรู้ออนไลน์ TEPE ให้คณะครูทุกคนเข้าระบบเรียนรู้ออนไลน์เพื่อพัฒนาตนเองและวิชาชีพอย่างสม่ำเสมอ 
			๓.๓.๓ การจัดสรรงบประมาณประจำปี ๒๕๖๑ ทางฝ่ายงานงบประมาณได้ดำเนินการวางแผนเพื่อจัดสรรงบประมาณให้เหมาะสม
๓.๓.๔ ให้คณะครูทุกคนกรอกแบบสำรวจความคิดเห็น เรื่อง การสำรวจการประเมิน
คุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ. ๒๕๕๙ 
๓.๓.๕ แจ้งยอดเงินสมทบสร้างโรงอาหาร คงเหลือ ๑๖,๖๘๑.๓๕ บาท , เงินกองทุนลาน
ทอง ๗,๔๘๐ บาท, เงินคูปอง ๑๐๔,๓๙๑.๐๕ บาท , เงินสวัสดิการ ๘๖,๕๕๐ บาท 
	      

ระเบียบวาระที่ ๔ เรื่องเสนอเพื่อพิจารณา
		๔.๑  บ่อพักของเสียส่งกลิ่นเหม็นรบกวนมายังห้องพักครู 
๔.๒  เสนอขอปรับเปลี่ยนพื้นที่ทำความสะอาด เนื่องจากนักเรียนในที่ปรึกษาทำความสะอาดใน
พื้นที่ที่ไม่สัมพันธ์กับห้องพักครูที่ปรึกษา 

ระเบียบวาระที่ ๕ เรื่องอื่นๆ
		



ปิดประชุมเวลา ๑๕.๓๕ น.


					ลงชื่อ			ผู้บันทึกการประชุม
  			     		    (นางสาวพิมพ์ชนก  ปัญญากา)

					ลงชื่อ                        ผู้ตรวจรายงานการประชุม
					   (นางศิริลักษณ์  เลขะวัฒนะ)
			                     รองผู้อำนวยการฯ กลุ่มบริหารทั่วไป

    					ลงชื่อ                        ผู้รับรองรายงานการประชุม
        	        				       (นายผจญ  จันธิดา)
                                                    รองผู้อำนวยการ รักษาราชการแทน
ผู้อำนวยการโรงเรียนคลองลานวิทยา 
						

